Aalborg Stiftstidende, 1833-04-13
Tyskland. J Frankfurt forefaldt Natten mellem den 3die og 4de nogle Spectaler, som vel bleve uden betydelige Følger, men dog vare fatale nok, og neppe ville bidrage til at fremme en fornuftig borgerlig Frihed. De frankfurter Blade indeholde følgende, som det synes, officiel Beretning om hiin, Begivenhed. Medens den dybeste Rolighed herskede i denne Stad og Forretningerne ved Messen havde den ønskeligste Fremgang, afbrødes samme igaar Aftes Kl. 9 1/2 paa en oprørende Maade. Tvende bevæbnede Skarer stormede ved hiint Klokkeslet løs paa Hovedvagten og Constablervagten, hvor Fangerne befandt sig, angreb samme uformodentlig fra 2 Sider, skjød Skildvagten og geraadede i Fægtning med det Militaire, hvorved det, efterat endnu en Sergeant var falden, lykkedes dem at overvælde Militairvagten og befrie Fangerne. Et lignende Angreb paa Constablervagten havde samme Resultat; ogsaa her maatte Militairvagten vige for Overmagten, Fangevogteren blev saaret og de Fangne befriede. En tredie Hob drog op i Kirketaarnet og trak i Stormklokken. Da nu imidlertid en Militaircommando blev afsendt til begge de angrebne Vagtposter, saa lykkedes det snart denne, at forjage Rolighedsforstyrrerne efter kort Modværge. Af Fangerne havde nogle slet ikke modtaget den tilbudne Befrielse, andre indfandt sig igjen frivillig og de Øvrige ere idag den 4de, atter arresterede. Blandt Tumulttuanterne. bemærkedes mange fremmede Studenter, af hvilke i disse Dage et stort Antal er indtruffet her. Overhovedet er det største Sandsynlighed for, at det hele Foretagende er udruget udenfor Staden. Paa Hovedvagten bemægtigede man sig en Student Rupner fra Vunstedel efter heftigt Modværge; der behøvedes iøvrigt neppe et Qvarteer til fuldkommen at gjenoprette Ordenen og Skuespillet, som samme Aften gaves, blev ikke engang afbrudt, men spillet til Ende uden Forstyrrelse. Mange fremmede Studenter ere arresterede og Undersøgelsen er begyndt med al den Strænghed, som Borgerskabet har Ret til at kræve mod slig Roligheds forstyrrelse. Det er iøvrigt værd at lægge Mærke til, at ogsaa i de omliggende, ikke til Staden hørende Districter, fandt samme Nat urolige Bevægelser Sted og at en bevæbnet Skare af Landmænd marscherede imod Staden, men da den fandt Portene besatte, trak den sig tilbage og øvedbadskillige Excesser mod et til Staden hørende Vagttaarn, Saavel fra Borgermilicens som Linietroppernes Side virkedes med al Sindighed til at dæmpe Urolighederne og Tumulttuanterne fandt, uagtet alle deres Forsøg, intet Medhold hos Stadens Jndvaanere til at kunne udføre deres forbryderste i Planer. Som en særdeles Sikkerhedsforanstaltning og da saamange Fremmede toge Deel i Urolighederne, bleve alle Stadsportene lukkede og besatte med tilstrækkeligt Mandskab for at gjøre Flugten vanskelig for Deeltagerne; imidlertid synes det, at Mange af disse og deriblandt ogsaa Saarede have fundet Leilighed til at undflye strax efterat de saae deres Plan mislykket. Linietropperne have 4 Døde og 15 Saarede, hvoriblandt 5 ere haardt blesserede; af Oprørerne som allerede befinde sig i Justitsens Hænder, ere adskillige haardt saarede." Private Efterretninger, som omtale samme Begivenhed, gere i Hovedsagen enige med ovenstaaende Beretning. Ogsaa efter disse synes det, at adskillige fremmede Studenter, til liden Ære for Musernes Sønner, have spillet en Hovedrolle, her, adskillige Udraab, som hørtes, f. Ex.. Op Brødre, den tydske Fridedstime slaaer!" item : En, der fremstod med get rødt Bind om Armen og udskjeldte Senatet, gjør Saligen fast til en Carricatur=Copie af Scenerne i Paris i afvigte Aars Junii. Ogsaa de private Efterretninger stadfæste, at Jndvaanerne flere Gange opfordredes til at forene sig med Tumulttuanterne, men afviste dette Forslag med Uvillie. Paa de 8 Tydskere, som gik op i Taarnet for at ringe med Stormkløkken, skal man ikke have faaet fat, skjønt dette blev omringet af Borgermilitsen og det Militaire, i Holbergs Tid vilde man maaskee have forklaret dette ved at antage, at de ved Hielp af den dengang saa navnkundige Hexesalve samt de fornødne Kosteskafter vare undvegne gjennem Taarnhullerne.